**Výzva na predloženie cenovej ponuky**

Zn. videá

Vybavuje: Klincová

V Rajeckých Tepliciach, dňa 05.06.2020

Tel.: 00421 948 620 661

**Vec : Výzva na predloženie cenovej ponuky**

Dovoľujeme si Vás požiadať o predloženie cenovej ponuky na predmet zákazky:

**„Tvorba krátkych prezentačných videí o destinácii Rajecká dolina**

**a celodestinačného videa“**

za účelom **zistenia predpokladanej hodnoty zákazky**.

Uvedenú požiadavku Vám predkladáme v súlade s ustanovením § 6 zákona č. 343/2015 Z. z. o verejnom obstarávaní v znení neskorších predpisov (ďalej len zákon).

Pokiaľ predložené ponuky nepresiahnu výšku finančného limitu zákaziek s nízkou hodnotou, Vaša ponuka bude zároveň slúžiť pre účely **výberového konania**.

Ponuku je možné predložiť poštou, osobne alebo elektronicky na e – mailovú adresu [riaditel@rajeckadolina.sk](mailto:riaditel@rajeckadolina.sk) v termíne do 10.06.2020 do 12.00 hodiny.

V rámci cenovej ponuky vyžadujeme predloženie cenovej ponuky podľa špecifikácie uvedenej v prílohe.

Veríme, že sa verejného obstarávania zúčastníte a predložíte ponuku na požadovaný predmet obstarávania v súlade s touto výzvou a priloženou špecifikáciou.

S pozdravom

Bc. Mariana Klincová

výkonná riaditeľka

Príloha: Špecifikácia predmetu zákazky

**Špecifikácia predmetu zákazky pre účely zistenia PHZ**

**„Tvorba krátkych prezentačných videí o destinácii Rajecká dolina**

**a celodestinačného videa“**

1. **Identifikácia verejného obstarávateľa:**

Názov: Rajecká dolina, Oblastná organizácia cestovného ruchu

Sídlo organizácie: Nám. SNP 1/29, 013 13 Rajecké Teplice

IČO: 42219281

tel.: 00421 948 620 661

e-mail: [riaditel@rajeckadolina.sk](mailto:riaditel@rajeckadolina.sk)

1. **Typ zmluvy a predmet zákazky:**

Objednávka na predmet zákazky: **Tvorba krátkych prezentačných videí o destinácii Rajecká dolina a celodestinačného videa**

**Podrobný popis predmetu zákazky**

Tvorbou krátkych prezentačných videí o destinácii Rajecká dolina chceme spropagovať aktualizovanú ponuku destinácie, pretože odvtedy, ako sme vytvorili jednotné prezentačné video destinácie sa **mnohé zmenilo a pribudlo.**

**Cieľom je vytvoriť 21 krátkych videí s dĺžkou do 1 minúty**, ktoré pútavo odprezentujú ponuku našich členov (<https://www.rajeckadolina.sk/sk/clenovia>) z pohľadu cestovnéhu ruchu. Členmi organizácie sú najväčší zamestnávatelia a najvýznamnejšie samosprávy v regióne Rajeckej doliny, ktorým rozvoj cestovného ruchu nie je ľahostajný. Video bude obsahovať rozprávanie člena na kameru a mikrofón a rozprávanie bude doplnené zábermi na miesta, o ktorých člen rozpráva.

Zároveň chceme vytvoriť aj **nové celodestinačné video s dĺžkou cca 3 minúty**, ktoré ukáže destináciu v jej aktuálnej podobe a bude obsahovať zábery na top atraktivity Rajeckej doliny: Čičmany (objekty ľudovej architektúry, lyžiarske stredisko Javorinka, Strážov), Kľak – Fačkovské sedlo, Rajecká Lesná (Slovenský drevený betlehem, bazilika, kalvária, gejzír), Ďurčiná (vzácna lipa), Rajec (radnica, kostol sv. Ladislava, Mestské múzeum, golfové ihrisko, vodná nádrž Košiare, vyhliadková veža), Stránske (Kostol sv. Heleny), Kunerad, Rajecké Teplice (kúpele, jazierko, Skalky, Múzeum dopravy, Slnečné skaly, Poluvsianska ihla, Budzogáň), Lietavský hrad a ďalšie turistické zaujímavosti. Propagácia týchto atraktivít má poukázať na možnosti poznávania regiónu (kultúrny a historický turizmus), aktívne trávenie voľného času (pešia turistika, cykloturistika, skalolezectvo, lyžovanie, bežkovanie), liečebný turizmus a wellness (kúpele a wellnes hotely) a tiež pútnicky turizmus (pútnické miesto v Rajeckej Lesnej). Video musí byť okrem záberov získaných ručnou kamerou zo zeme doplnené leteckými zábermi na celky (obce, doliny).

**Konečná cena za všetky videá musí zahŕňať:**

* samotné natáčanie rozhovoru s každým členom OOCR Rajecká dolina
* natáčanie prírody a pamiatok ručnou kamerou zo zeme a dronom zo vzduchu
* časozberné snímanie prírody (timelapse)
* strih
* postprodukčnú úpravu videí (spomalenia, efekty, farebné korekcie)
* nahrávanie ruchov, zvukový mix a audiopostprodukciu
* práva na použitú hudbu vo videu
* dodanie videa vo viacerých distribučných formátoch (pre potreby zdieľania na internete, premietania v televízii)
* zálohu videa na serveroch dodávateľa po dobu dvoch rokov

Uvedené videá nám budú slúžiť ako marketingový nástroj propagácie destinácie, preto by mali byť prezentovať ponuku destinácie pútavou formou. Zverejníme ich na oficiálnom webe destinácie, YouTube kanáli, Facebook účte, poskytneme ich aj členom OOCR a budeme ich využívať aj na výstavách a veľtrhoch CR na dokumentovanie ponuky destinácie.

1. **Miesto dodania:** Rajecké Teplice
2. **Trvanie zákazky do:** rok 2020
3. **Jazyk ponuky:** slovenský
4. **Obsah ponuky:**

* Cenová ponuka

1. **Podmienky financovania predmetu obstarávania:** Predmet obstarávania bude financovaný z prostriedkov rozpočtu verejného obstarávateľa a štátneho rozpočtu SR.
2. **Hodnotiace kritérium:** najnižšia cena